user
আবুল হোসেন সাহেব কোথায় কোথায় গাছপালা জন্মায় না তা পরীক্ষা করার জন্য আলো-বাতাসহীন একটি বক্সের মধ্যে কয়েকটি বীজ বপন করলেন। ১ মাস পরে খুলে দেখেন কোনো গাছের অস্তিত্ব নেই। তিনি তাঁর শিক্ষক জনাব মোহাম্মদ আলীকে জিজ্ঞেস করলে শিক্ষক বিষয়টি তাকে ব্যাখ্যা করেন এবং বলেন, অনেক গ্রহে বিভিন্ন কারণে জীব জন্মায় না।

তুমি কি মনে কর, উদ্দীপকের কারণগুলো ছাড়া আরও অনেক কারণে বিভিন্ন গ্রহে জীব জন্মায় না? উত্তরের পক্ষে যুক্ত দাও।
assistant
হ্যাঁ, আমি মনে করি উদ্দীপকের কারণগুলো ছাড়াও আরও অনেক কারণে বিভিন্ন গ্রহে জীব জন্মায় না।

সৌরজগতের গ্রহগুলোতে জীব জন্মানোর জন্য আলো, বাতাস অপরিহার্য। তবে আলো-বাতাসের পাশাপাশি পানি, অক্সিজেন, কার্বন-ডাই-অক্সাইড, তাপ, ইত্যাদিও জীব জন্মানোর জন্য অবশ্যই প্রয়োজন। সৌরজগতের অন্যান্য গ্রহে পানি নেই। জীবের জন্য প্রয়োজনীয় অক্সিজেন, কার্বন-ডাই- অক্সাইড নেই অথবা এদের অনুপাত জীবের বেঁচে থাকার উপযোগী নয় বলে জীব জন্মায় না। বুধ, শুক্র গ্রহে তাপমাত্রা অত্যন্ত বেশি। ফলে জীব জন্মায় না। আবার বৃহস্পতি, শনি, ইউরেনাস, নেপচুন ইত্যাদি গ্রহ অত্যন্ত শীতল বলে জীব জন্মাতে পারে না।

উদ্দীপকের পরিবেশবিদ আবুল হোসেন সাহেব কোথায় কোথায় গাছপালা জন্মায় না তা পরীক্ষা করার জন্য আলো-বাতাসহীন একটি বাক্সের মধ্যে কয়েকটি বীজ বপন করলেন এবং একমাস পরে দেখেন সেখানে গাছ জন্মায়নি। অর্থাৎ এখানে জীব না জন্মানোর কারণ হিসেবে আলো-বাতাস না থাকাকে উল্লেখ করা হয়েছে। এগুলো ছাড়াও বিভিন্ন গ্রহে জীব না জন্মানোর পেছনে উপরে বর্ণিত পর্যাপ্ত পানির অভাব, প্রতিকূল তাপমাত্রা, অক্সিজেন, কার্বন-ডাই-অক্সাইডসহ অন্যান্য গ্যাসের অনুপাতের তারতম্য প্রভৃতি কারণ বিদ্যমান যা উদ্দীপকে নির্দেশ করা হয়নি।

উপরের আলোচনা থেকে বলা যায়, উদ্দীপকে আলো-বাতাস না থাকাকে জীব না জন্মানোর কারণ হিসেবে উল্লেখ করা হলেও আরও বিভিন্ন কারণে অনেক গ্রহে জীব জন্মায় না